Tienerkerk - Sondag 30 Mei 2021 (die tien gebooie - deel 1) - 'N GEMEENTE IN AFRIKA VIR DIE HELE WÊRELD
Tienerkerk - Sondag 30 Mei 2021 (die tien gebooie - deel 1)
Voor jy begin:
As dit gaan oor die tien gebooie wat God vir ons in Eksodus gee, kan ons maklik deurmekaar raak. Elke week gaan ons net drie aktiwiteite saam doen. Ons gaan iets kyk, ons gaan iets luister, en ons gaan iets lees. Elkeen van hierdie aktiwiteite is daar om jou meer te leer oor God se Woord en te help om daaroor na te dink.
In vandag se video kyk ons na die tien gebooie, wat ook God se wet genoem word, en hoe Jesus dit kom vervul het in die Nuwe Testmanet. Jesus gesels daaroor dat die wet van God, die tien gebooie, opgesom kan word in drie leefstyl beginsels. Liefde vir God, liefde vir ander, en liefde vir jouself.
Lees dit! - Matteus 22:34-40
34 Toe die Fariseërs hoor dat Jesus die Sadduseërs die mond gesnoer het, het hulle bymekaargekom, 35 en een van hulle, 'n wetgeleerde, het Hom met 'n vraag probeer vastrek. 36 "Meneer," vra hy, "wat is die grootste gebod in die wet?"
37 Jesus antwoord hom: " 'Jy moet die Here jou God liefhê met jou hele hart en met jou hele siel' en met jou hele verstand. 38 Dit is die grootste en die eerste gebod. 39 En die tweede, wat hiermee gelyk staan, is: 'Jy moet jou naaste liefhê soos jouself.' 40 In hierdie twee gebooie is die hele wet en die profete saamgevat."
Wat staan vir jou uit in hierdie teksverse? Kan jy sien hoe belangrik dit is dat jy as tiener jouself moet liefhê en moet hou van hoe spesiaal God jou gemaak het. Daar is niemand anders soos jy op aarde nie, en deur te probeer om iemand anders te wees, gaan net tot gevolg hê dat die res uitmis op wie jy is.
​Jesus som die tien gebooie op deur oor liefde te praat. Vir wie is jy vandag lief, en waarom?
Die volgende getuienis deur verskillende mense gaan oor hoe ons 'n liefde vir ons self kan ontwikkel.